
בקשת חופש מידע – הסדרים של חייבים מול זוכים שהם בנק

לממונה על חופש המידע ברשות האכיפה והגביה שלום,
מוגשת בזאת בקשת חופש מידע מטעם הצלחה התנועה הצרכנית לקידום חברה כלכלית הוגנת(ע"ר) כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה התנועה הצרכנית לקידום חברה כלכלית הוגנת, לשאת בדמי הטיפול עד לסך של 150 ₪.
נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:
לשנים 2013 ועד 2019 (כולל) במובחן ובנפרד ובחלוקה קלנדרית חודשית לכל שנה ושנה:
סכומי החוב המצטבר (קרן וריבית והצמדה) בכל שנה לזוכים שהם בנק ובחלוקה לפי בנקים
מספר התיקים שנפתחו, נסגרו והיו תלויים ועומדים באותה שנה לטובת זוכים שהם בנק ובחלוקה לפי בנקים
מספר ההסדרים שנערכו בכל שנה ושנה בתיקים בהם הזוכה הוא בנק  שהביאו לסגירת התיק – ובחלוקה לפי בנקים
לגבי כל בנק ובנק – סכום החוב המקורי בתיקים שנסגרו בכל שנה ושנה וסכום החוב ששולם בפועל לצורך סגירת התיק.
נודה על אישור קבלת הבקשה ותחילת הטיפול בה בהתאם למועדים הקבועים בדין.

